CELEX: 62014CA0344
Language: lt
Date: 2015-09-17 00:00:00
Title: Byla C-344/14: 2015 m. rugsėjo 17 d. Teisingumo Teismo (septintoji kolegija) sprendimas byloje (Bundesfinanzhof (Vokietija) prašymas priimti prejudicinį sprendimą) Kyowa Hakko Europe GmbH/Hauptzollamt Hannover (Prašymas priimti prejudicinį sprendimą — Tarifų ir statistinė nomenklatūra — Prekių klasifikavimas — Amino rūgščių mišiniai, naudojami karvių pieno baltymams alergiškiems kūdikiams ar mažiems vaikams skirtiems maisto produktams — Priskyrimas prie tarifinės pozicijos 2106 „maisto produktai“ arba 3003 „medikamentai“)

9.11.2015   
            
            
               LT
            
            
               Europos Sąjungos oficialusis leidinys
            
            
               C 371/12
            
         2015 m. rugsėjo 17 d. Teisingumo Teismo (septintoji kolegija) sprendimas byloje (Bundesfinanzhof (Vokietija) prašymas priimti prejudicinį sprendimą) Kyowa Hakko Europe GmbH/Hauptzollamt Hannover
   
   (Byla C-344/14) (1)
   
   ((Prašymas priimti prejudicinį sprendimą - Tarifų ir statistinė nomenklatūra - Prekių klasifikavimas - Amino rūgščių mišiniai, naudojami karvių pieno baltymams alergiškiems kūdikiams ar mažiems vaikams skirtiems maisto produktams - Priskyrimas prie tarifinės pozicijos 2106 „maisto produktai“ arba 3003 „medikamentai“))
   (2015/C 371/14)
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Bundesfinanzhof
   
   
      Šalys pagrindinėje byloje
   
   
      Ieškovė: Kyowa Hakko Europe GmbH
   
   
      Atsakovė: Hauptzollamt Hannover
   
   
      Rezoliucinė dalis
   
   1987 m. liepos 23 d. Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo redakcijos, išdėstytos 2007 m. rugsėjo 20 d. Komisijos reglamente (EB) Nr. 1214/2007, I priede pateiktą Kombinuotąją nomenklatūrą reikia aiškinti taip, kad amino rūgščių mišiniai, kaip nagrinėjami pagrindinėje byloje, kurie naudojami karvių pieno baltymams alergiškiems kūdikiams ar mažiems vaikams skirtiems maisto produktams, turi būti priskirti prie šios nomenklatūros 2106 pozicijos kaip „maisto produktai“, jei dėl objektyvių jų savybių ir požymių jie neturi aiškiai apibrėžtos terapinės arba profilaktinės paskirties, veikiančios konkrečias žmogaus organizmo funkcijas, ir todėl jų negalima vartoti ligų arba susirgimų profilaktikai ar gydymui ir jie paprastai nėra skirti medicininiam naudojimui, o tai turi patikrinti nacionalinis teismas.
   
      (1)  OL C 339, 2014 9 29.